《忆鸂鶒二首 其二》
宋代·刘安上

幸有春池阔，双双戏晚晖。庭闲宜对立，翅短莫高飞。

寇贼已闻熄，主人行且归。相将芰荷畔，看汝浴红衣。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。